คอก๋วยเตี๋ยวเรือที่ว่าจะใกล้หรือไกล ถ้ามันอร่อยจริงก็จะไป ถ้าคุณเป็นคนคิดแบบนั้นร้านนี้ถือเป็นร้านนึง "ที่ควรมา" จากถนนสุขสวัสดิ์ขาออกมุ่งหน้าเข้ากรุงเทพ ถึงซอยสุขสวัสดิ์ 78 แล้วเลี้ยวซ้ายเข้าซอยตรงไปประมาณ 4-500 เมตร จากนั้นเมื่อเห็นหมู่บ้าน "พฤกษาวิลล์" เลี้ยวซ้ายอีกทีตามทางร้านจะอยู่ด้านขวามือ เป็นเพิงขนาดใหญ่หาที่จอดรถเข้าไปตามความอร่อยที่ผมพามาในวันนี่ได้เลยครับ

- ก๋วยเตี๋ยวเรือพระสมุทร // ร้านก๋วยเตี๋ยวเรือสูตรอยุธยา ที่สุดแสนเข้มข้นหอมกลิ่นน้ำซุปตั้งแต่เดินเข้าร้าน มีทั้งหมู, และเนื้อ แยกหม้อสำหรับคนที่ไม่ทานเนื้อทานได้อย่างสบายใจ รวมถึงเกาเหลาพร้อมข้าวเปล่าก็มาไว้คอยบริการ ตั้งแต่เวลา 10.00-18.00 น. ของทุกวันเลยทีเดียว

- บรรยากาศของ ก๋วยเตี๋ยวเรือพระสมุทร // ร้านสะอาด, กว้างขวาง, แม้จะตั้งอยู่กลางแจ้งที่อากาศร้อนจัด แต่ด้วยความที่เป็นเพิงเพดานสูงเลยทำให้ค่อนข้างปลอดโปร่งมาก โต๊ะเยอะพอๆ กับลูกค้าบรรยากาศดีสำหรับร้านข้างทางครับ

- การบริการของ ก๋วยเตี๋ยวเรือพระสมุทร // สื่อสารค่อนข้างลำบากทีเดียวเพราะใช้แรงงานเพื่อนบ้าน แถมสั่งอย่างนึงได้อีกอย่างนึง แต่ไม่ติดใจอะไรด้วยความอร่อยของอาหาร รวมๆ ก็ใช้ได้ครับการบริการ 

- คุณภาพของอาหารและราคาของ ก๋วยเตี๋ยวเรือพระสมุทร // ทำได้ดีมากเลยนะครับ ตั้งแต่น้ำซุปที่หอมเครื่องเทศเอามากๆ (ทั้งหมูและเนื้อ) คือเดินเข้าไปนี่กลิ่นลอยมาเลย ตัวเส้นเหนียวนุ่ม หรือจะเป็นเกาเหลาก็มีข้าวเปล่าที่ขายในราคาถูกมากเลยทีเดียว ราคาเริ่มต้น 15 บาทเท่านั้น ไปจนถึงแบบพิเศษ 35 บาท ถือว่าของดีราคาถูกมักอยู่ตามตรอกซอกซอยชานเมือง ไม่ใช่ว่าในเมืองไม่อร่อยนะ แต่อร่อยแล้วก็ราคาแพงไปตามทำเล แต่รับรองได้มาที่นี่ต้องประทับใจในรสชาติ  หลักๆ เลยก็จะมี ก๋วยเตี๋ยวเรือหมู ที่ความเข้มข้นของซุปจะอ่อนกว่าเนื้อ ส่วนของหมูตุ๋น, หมูสดก็เรียกว่าทำได้ดี แต่ไฮไลท์ยังไงก็ต้องยกให้เนื้อครับ ทำได้อร่อยกว่ามากจริงๆ เข้มข้นมาก ปรุงเพิ่มนิดหน่อยอร่อยลืมทางกลับบ้านเลย แต่แอบสงสัยหน่อยนึงสั่งแบบธรรมดากับพิเศษ แต่ที่ได้มาดูเหมือนไม่ต่างกันเลย ราคาห่างกัน 10 บาท แต่ก็นะอร่อยไม่ว่ากัน ยังไงถ้าไปก็สั่งเอาแบบธรรมดาพอนะคร้าบบบบ เพราะผมแงะๆ ดูเครื่องเห็นได้ชัดอย่างเดียวคือ "ลูกชิ้นจาก 2 เป็น 3 ลูก" เท่านั้น พวกเนื้อต่างๆ พอๆ กับแบบธรรมดาเลย แต่ที่น่าชื่นชมที่สุดร้านนี้นะ "เนื้อเปื่อย" อร่อยเว่อร์มาก เป็นร้านก๋วยเตี๋ยวร้านเดียวที่ผมกินมาแล้วเปื่อยขั้นไม่ต้องเคี้ยวเลยจริงๆ รสชาติอร่อยมากด้วย เรียกว่าติดใจเลย ห้ามพลาดจริงๆ ได้ใจผมไปเลยจากรสชาติเนื้อเปื่อยกับราคาแบบนี้ครับ

- มุมมอง Metto ต้องไปโดนกันครับ สำหรับร้านนี้ยิ่งผ่านเส้นสุขสวัสดิ์เป็นทางผ่าน ถ้าหาของอร่อยๆ กินแบบไม่ต้องเข้าห้าง หาซอยให้เจอก็จะได้รับความอร่อยแบบสุขใจจริงๆ หายสงสัยเลยว่าทำไมลูกค้าเพียบและร้านมีขนาดใหญ่กว่าร้านที่ตั้งขายใกล้ๆ กัน "ก็มันอร่อยนี่หว่า ให้ทำไงได้" จริงๆ ครับ

วันนี้สวัสดีครับ (21 October 2015)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2015 Metto All Rights Reserverd.